钦定古今图书集成/明伦汇编/氏族典/第285卷 > 黄畴若
## 钦定古今图书集成/明伦汇编/氏族典/第285卷 > 黄畴若

按《宋史黄畴若传》：“畴若字伯庸，隆兴丰城人。淳熙五
年举进士，授祁阳县主簿。提点刑狱马大同荐之，调
柳州教授，又调灵川令，改知庐陵县。诸司举为邑最，
召赴都堂审察，差监行在都进奏院。开禧元年，迁太
府寺主簿，又迁将作监丞，太府寺丞，又迁秘书丞，著
作郎，拜监察御史，寻迁殿中侍御史。册皇太子，差充”
引见礼仪使，进华文阁待制、知成都府，避讳改宝谟
阁待制，进龙图阁。召赴行在，入对延和殿，迁权兵部
尚书、太子右庶子。八年，升左庶子，权太子詹事。十年，
差知贡举，试礼部尚书，以足疾乞归。进焕章阁学士、
知福州，力辞，乃改提举鸿庆宫。关外军溃，言者论及
畴若，落职罢祠。后以焕章阁学士致仕。